కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
వహ్.. వా.. వార్నర్.. సన్‌రైజర్స్ తరఫున ప్రతి రెండో మ్యాచ్‌లో..!
వార్నర్ ఐపీఎల్‌లో తనదైన శైలిలో రీఎంట్రీ ఇచ్చాడు. కోల్‌కతాపై 53 బంతుల్లోనే 85 పరుగులు చేశాడు. సన్‌రైజర్స్ తరఫున డేవిడ్ వార్నర్‌కు ఇది 27వ హాఫ్ సెంచరీ కావడం విశేషం.
Samayam Telugu | Updated:
Mar 24, 2019, 07:42PM IST
వహ్.. వా.. వార్నర్.. సన్‌రైజర్స్ తరఫున ప్రతి రెండో మ్యాచ్‌లో..!
హైలైట్స్
వార్నర్ ఐపీఎల్‌లో తనదైన శైలిలో రీఎంట్రీ ఇచ్చాడు.
కోల్‌కతాపై 53 బంతుల్లోనే 85 పరుగులు చేశాడు.
సన్‌రైజర్స్ తరఫున డేవిడ్ వార్నర్‌కు ఇది 27వ హాఫ్ సెంచరీ కావడం విశేషం.
బాల్ ట్యాంపరింగ్ వివాదం కారణంగా గత ఏడాది ఐపీఎల్‌కు దూరమైన డేవిడ్ వార్నర్ .. ఈ సీజన్లో మళ్లీ ఆరెంజ్ ఆర్మీలో చేరాడు. వస్తూనే తనెంటో మరోసారి ఫ్రూవ్ చేసుకున్నాడు. కోల్‌కతా వేదికగా కేకేఆర్‌తో జరిగిన మ్యాచ్‌లో వార్నర్ సత్తా చాటాడు. ఏడాదికి పైగా తను అనుభవించిన మానసిక క్షోభను మర్చిపోయేలా.. కోల్‌క‌తాపై కసిగా ఆడాడు. 53 బంతుల్లోనే 85 పరుగులు చేసి సత్తా చాటాడు. 9 ఫోర్లు, 3 సిక్స్‌లు బాదిన వార్నర్.. సెంచరీ దిశగా దూసుకెళ్లాడు. కానీ ఉతప్ప చక్కటి క్యాచ్‌తో ఆ ఛాన్స్ మిస్సయ్యింది.
ఐపీఎల్‌లో సన్‌రైజర్స్ తరఫున ఇప్పటి వరకూ 60 ఇన్నింగ్స్ ఆడిన వార్నర్.. 53.28 సగటుతో, 148.08 స్ట్రైక్ రేట్‌తో పరుగులు రాబట్టడం విశేషం. వార్నర్ హైదరాబాద్ తరఫున 27 హాఫ్ సెంచరీలు, ఒక సెంచరీ సాయంతో 2664 పరుగులు చేశాడు. దాదాపు సన్‌రైజర్స్ తరఫున ఆడిన ప్రతి రెండో ఇన్నింగ్స్‌లో వార్నర్ హాఫ్ సెంచరీ చేశాడు. బహుశా ఐపీఎల్‌లో మరే ఆటగాడు కూడా.. ఇంత నిలకడగా రాణించలేదేమో.
ఓవరాల్‌గా చూస్తే వార్నర్ ఐపీఎల్‌లోనే అత్యధికంగా 40సార్లు 50కిపైగా పరుగులు చేశాడు. ఇందులో 37 హాఫ్ సెంచరీలు, 3 సెంచరీలు ఉన్నాయి. తర్వాతి స్థానంలో కోహ్లి (38) ఉన్నాడు.
ఐపీఎల్‌లో కోల్‌కతా నైట్ రైడర్స్‌పై ఎక్కువ పరుగులు చేసిన ఆటగాడు డేవిడ్ వార్నర్ కావడం విశేషం. ఇప్పటి వరకూ ఈ రికార్డ్ రోహిత్ శర్మ (757 రన్స్) పేరిట ఉండగా.. వార్నర్ (762) దాన్ని బ్రేక్ చేశాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.